Gutten som hadde vondt   
Det var en gang en liten gutt som bodde sammen med mammaen sin i et rødt hus. Ved siden av huset var det en stor grønn skog. En dag klaget gutten til mammaen sin og sa at han hadde så vondt i hodet.  
«Hva skal jeg gjøre?» spurte gutten.  
«Hvis du går en lang tur i skogen, så skal du se at du blir bra igjen» svarte mammaen. Og det gjorde gutten.

Etter at han hadde gått i skogen en liten stund, møtte han en mus.«Hei, gutt har du det bra i dag?» spurte musa.«Nei, jeg har så vondt i hodet, i magen, i knærne, i tærne, - ja over alt,» sa gutten.«Da vet jeg hva du må gjøre. Du må snurre tre ganger rundt,» sa musa, «Da blir du nok bra igjen skal du se!»Og gutten snurret 1 - 2 - 3. Men ble han bra?«Nei, for jeg har så vondt i hodet, i magen, i knærne, i tærne ja over alt.» sa gutten og gikk videre.

Når gutten hadde gått et langt stykke møtte han Mikkel Rev.«Hei på deg gutt, har du det ikke så bra i dag?» sa Mikkel Rev.«Nei, jeg har så vondt i hodet, i magen, i knærne, i tærne, ja over alt.» sa gutten trist.«Da må du bøye deg ned tre ganger, så blir du nok bra igjen.» sa Mikkel Rev.Og gutten bøyde seg ned tre ganger 1 - 2 - 3. Men ble han bra?«Nei, for jeg har så vondt i hodet, i magen, i knærne, i tærne, ja over alt.» sa gutten og var lei seg. Så trasket han videre inn i skogen.Etter en lang stund møtte gutten Hare hopp.«Hvordan har du det, gutten min?» Sa Hare hopp.«Nei jeg har så vondt i hodet, i magen, i knærne, i tærne, ja over alt.» Sa gutten og var lei seg.«Da vet jeg hva du må gjøre, du må hoppe høyt tre ganger så blir du nok bra.» Sa Hare hopp.Gutten tok sats og hoppet høyt tre ganger 1 - 2 – 3. «Føler du deg bedre nå?» Sa haren.«Nei jeg har så vondt i hodet, i magen, i knærne, i tærne, ja over alt.» Sa guten trist og gikk videre.

Så møtte gutten Ugle Lur som satt i et tre.«Hei på deg gutt, så trist du ser ut.» Sa Ugle Lur.«Ja det er fordi jeg har så vondt i hodet, i magen, i knærne, i tærne, ja over alt.» Sa gutten med en tåre på kinnet.«Da er det godt du fant meg, for jeg vet hva du må gjøre. Du må gjøre alle tingene tre ganger til og så må du legge deg ned og sove.» sa Ugle Lur.Gutten gjorde som Ugle Lur sa:Han snurret tre ganger 1 - 2 - 3.Han bøyde seg tre ganger 1 - 2 - 3.Han hoppet høyt tre ganger 1 - 2 - 3.Og så la han seg ned og sov en lur.

Og etter en lang stund våknet han opp og hadde ikke vondt i kroppen mer.Gutten var så glad at han takket Ugle Lur og løp hjem igjen.Mammaen til gutten ble også veldig glad da han kom hjem og ikke hadde vondt i hodet lenger.

Snipp, snapp, snute, så var eventyret ute.